2011-ից Սիրիայում սկիզբ առած ներքաղաքական ճգնաժամն աստիճանաբար վերածվել է իրական դաժան պատերազմի, որում ներգրավված են քաղաքական եւ տնտեսական շահեր հետապնդող տարածաշրջանային եւ միջազգային զանազան ուժեր եւ ծայրահեղ իսլամիստական ահաբեկչական ստորաբաժանումներ: Ռազմաքաղաքական ծանր եւ չափազանց վտանգավոր այս պայմաններում սխալ կլիներ ասել, թե Դամասկոսում ՀՀ դեսպանությունը եւ Հալեպում ՀՀ Գլխավոր հյուպատոսությունն աշխատում են նախկինի պես, նույն թափով, ընդգրկելով երկկողմ համագործակցության բոլոր ոլորտները: